Jinġabru l-Belt sabiex ifakkru l-qtil ta' Daphne Caruana Galizia
Imtella' Ġunju 16, 2020 Wara xhur mingħajr dimostrazzjonijiet illejla ssoktaw il-protesti mill-attivisti ta' Occupy Justice u Repubblika. Għall-ħabta tas-seba u nofs ta' filgħaxija l-attivisti nġabru fil-Belt Valletta quddiem il-bini tal-Qorti biex jipprotestaw fid-dawl tal-iżviluppi li ħarġu din il-ġimgħa mill-kumpliazzjoni tax-xhieda fil-każ ta' Yorgen Fenech mixli li kien il-moħħ wara l-qtil tas-sinjura Caruana Galizia. Kelliema mill-għaqdiet sostnew li għalkemm illejla libsu l-maskri qatt ma kellhom biża' li juru wiċċhom. Qalu li Daphne Caruana Galizia qed tingħata r-raġun wara mewt speċjalment mix-xhieda li ħarġet fil-Qorti din il-ġimgħa quddiem il-Maġistrat Rachel Montebello. L-attivisti akkużaw lill-Gvern li qed jipprova jixtri l-poplu bil-vouchers waqt li kkritikaw li l-istutizzjonijiet li skonthom kollha fallew fil-perkors għall-ġustizzja tas-sinjura Caruana Galizia.